# Liite 2 erillismyönnöT ja käyttöoikeuden keston jatkaminen

OKM voi myöntää hankkeille käyttöoikeutta erillismyöntönä tai myöntää jatkoa määräaikaiselle käyttöoikeudelle.

## OKM:n Erillismyönnöt

OKM:ltä voi hakea käyttöoikeutta palveluun suoraan tai anoa lisää tallennuskapasiteettia jo olemassa olevalle IDAa käyttävälle projektille erillismyöntönä. OKM toimii vastuutahona päätösprosessissa ja kuulee tarvittaessa tutkimuspuolen asiantuntijoita sekä tutkimuksen rahoittajatahoja. OKM:n erillismyönnöt ovat suunnattu huipputasoiseen tieteelliseen tutkimukseen.

Käyttöoikeutta haetaan täyttämällä liitteenä oleva hakemustaulukko, joka tulee lähettää osoitteeseen fairdata-okm@postit.csc.fi. Hyväksyttyjen hakemusten perustiedot ovat julkisia, joten hakemukseen on liitettävä julkinen abstrakti. Jos projekti käyttää jo IDA-palvelua Suomen Akatemian rahoituspäätöksen perustella, toivotaan hakemukseen liitettävän aineistonhallintasuunnitelman uusin versio. Käyttöoikeushaku on jatkuvasti avoin. Hylätyistä hakemuksista ilmoitetaan hakijalle henkilökohtaisesti.

IDA-palvelun käyttöä seurataan. Mikäli palvelun käyttö on huomattavasti vähäisempää kuin haettu tallennuskapasiteetti, voidaan käyttöoikeuksiin tehdä muutoksia. Näin tilaa saadaan joustavasti vapautettua muille tarvitsijoille.

OKM:n myöntämä käyttöoikeus palveluun on käytössä hakemuspäätöksessä asetettavan määräajan. Jos tilaa ei ole otettu käyttöön käyttöoikeuden keston päättyessä, käyttöoikeus päättyy suoraan.

## Määräaikaisen käyttöoikeuden keston jatkaminen

Liitteenä olevalla hakemustaulukolla voi hakea jatkoa määräaikaiselle IDA-käyttöoikeudelle (Suomen Akatemian rahoituspäätökseen perustuvat myönnöt, OKM:n erillismyönnöt). Jos projekti on saanut määräaikaisen IDA-käyttöoikeuden Suomen Akatemian rahoituspäätöksen perustella, toivotaan hakemukseen liitettävän aineistonhallintasuunnitelman uusin versio.

## Hakuprosessi

Hakijaa pyydetään täyttämään liitteenä oleva hakemus ja lähettämään se osoitteella fairdata-okm@postit.csc.fi. Hakemusten arvioitu käsittelyaika on noin kuukausi (pl. kesäkausi). Haku on jatkuvasti avoin.

Hyväksyttyjen hakemusten perustiedot julkaistaan. Siksi tutkimussuunnitelmasta tehty **julkinen abstrakti** on välttämätön.

Hylätyistä hakemuksista ilmoitetaan hakijalle henkilökohtaisesti.

Lisätietoja: fairdata-okm@postit.csc.fi.

## IDA-säilytysPALVELUN KÄYTTÖOIKEUSHAKEMUS

Haen:

[ ]  IDA-käyttöoikeutta OKM:n erillismyöntönä: haettava kapasiteetti       TB.
[ ]  määräaikaiselle IDA-käyttöoikeudelle jatkoa DD.MM.YYYY saakka.

Hakijaa pyydetään ilmoittamaan hakemuksessaan seuraavat tiedot:

|  |  |
| --- | --- |
| **Perustiedot** (päähakijan nimi ja osoite;mukana olevien tutkimusryhmien tiedot, projektin IDA-tunniste mikäli hakemus koskee IDAa jo käyttävää projektia)  |  |
| **Julkinen tiivistelmä**  |  |
| **Myönnetty rahoitus** (rahoittaja, päätösnumero) |  |
| **IDA-palvelun käytön arvioitu kesto (datan säilytystarpeen aloitus- ja lopetuspäivämäärä)** |  |
| **Tallennettavien aineistojen uudelleenkäytön mahdollisuudet**  |  |
| **Lisätiedot** (esim. palvelun käytön kumulatiivinen luonne) |  |
| **Viitteet** (esim. julkaisut) |  |
| **Hakemuksen päiväys** |  |

**Hakemuksen liitteet:** Jos erillismyöntöä tai määräaikaisen käyttöoikeuden jatkoa haetaan Suomen Akatemian rahoituspäätöksen perusteella IDAa käyttävälle projektille, toivotaan hakemukseen liitettävän aineistonhallintasuunnitelman uusin versio.